У матичној кући режирао је представу "Yahoo" по мотивима "Зоолошке приче" Едварда Олбија, а у Позоришту за децу "Магарећу кожу" по тексту Зорана Петровића. Поред тога, режирао је још неколико професионалних представа, свечаних академија, манифестација и програма. Остварио више улога у Позоришту за децу у Крагујевцу. У Крушевачком позоришту играо је у представи Хасанагиница Љ. Симовића. Учествовао у поемама "Похвала животу" групе аутора, "Сто за једног" М. Станковића, "Туговање" М. Стојиловића, "Уста светилишта" Б. Хорвата, "Поглед из сна" Ж. Ђорђевића, "Стрељани град" А. Сантоликвидо, "Између неба и земље" В. Стевановића, "Игре бројева" М. Демића и "Нисам крив што сам жив" Ђ. Милосављевића на Великом школском часу у Шумарицама. Игра монодраму "Човек ил’ камен" према књизи Саше Живановића-Шумадинца "Мој деда Мијаило" у продукцији Госпојинских свечаности из Крагујевца. Остварио улоге у ТВ серијама Село гори а баба се чешља, Немањићи – рађање Краљевине и Ургентни центар.